《送刘澹翁总管归江阴时年九十岁》
元代·成廷圭

曾侍家君接胜游，于今复见旧风流。江湖诸老半黄壤，乡里小儿今白头。

车马在门为客好，干戈满地使人愁。芙蓉城内宜高隐，丛桂山中莫久留。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。